Pavel Nedvěd
Pavel Nedvěd (chexcha talaffuzi: [ˈpavɛl ˈnɛdvjɛt]; 1972-yil 30-avgustda tugʻilgan) — chexiyalik sobiq professional futbolchi, yarim himoyachi sifatida oʻynagan. U oʻz avlodining eng buyuk yarim himoyachilaridan biri va Chexiyadan paydo boʻlgan eng muvaffaqiyatli oʻyinchilardan biri sifatida tan olinadi. Italiyaning „SS Lazio“ va „Juventus“ klublari bilan ichki va Yevropada sovrinlarni qoʻlga kiritgan, shu jumladan oxirgi, 1999-yilgi Kubok egalari kubogida chempionlikka erishilishida va U 2003-yilda UEFA Chempionlar Ligasi finaliga jamoasini chiqishida katta ishni bajargan. Nedvěd Chexiya terma jamoasining asosiy aʼzosi sifatida Yevro 1996 finaliga qadar etib borgan va shu vaqt ichida u xalqaro maydonda eʼtiborni tortgan edi. U, shuningdek, UEFA Evro-2004 musoboqasida milliy terma jamoa sardori boʻlgan va Chexiya terma jamoasi yarim finalda boʻlajak chempion Gretsiyaga magʻlub boʻlgan edi. Nedvěd turnir yakunida musoboqaning ramziy jamoasiga kiritilgan. Bundan tashqari, Nedvěd oʻz jamoasiga Chexoslovakiya davlati parchalanganidan keyin birinchi marta 2006-yilgi FIFA Jahon chempionatiga chiqishga yordam berdi. Oʻzining oʻyinlari, shuningdek, oʻyinlardagi tez va baquvvat yugurishi tufayli Nedved italiyalik muxlislar tomonidan „Furiya Ceka“ („Chex gʻazabi“) va ingliz tilidagi OAVlarida esa „Chexiya toʻpi“ laqabini oldi. Uning chex tilidagi laqabi Méďa(„Kichik ayiq“) boʻlib, uning familiyasi va chexcha ayiq soʻzi Medvěd oʻrtasidagi oʻxshashlikdan kelib chiqadi. 2003-yilda Yevropada yilning eng yaxshi futbolchisi sifatida „Oltin toʻp“ni qoʻlga kiritgan Nedvěd Chexoslovakiya parchalanganidan keyin bu sharafni qoʻlga kiritgan ikkinchi chex futbolchisi boʻldi. Faoliyati davomida Nedvěd boshqa bir qator shaxsiy mukofotlarga sazovor boʻlgan, jumladan 2004 yilda ikkinchi Oltin oyoq mukofoti, Chexiyaning yilning eng yaxshi futbolchisi (toʻrt marta) va Oltin toʻp (olti marta). U shuningdek, Pele tomonidan eng yaxshi futbolchilar uchun tanlangan FIFA 100 aʼzolaridan biri deb atalgan va 2003, 2004 va 2005-yilgi mavsumlarda UEFA yilning eng yaxshi jamoasiga kiritilgan. 19 yillik professional faoliyatidan soʻng Nedvěd klublar miqyosida 501 ta oʻyin oʻtkazgan (110 ta gol urgan) va Chexiya terma jamoasi safida 91 marta maydonga tushgan (18 ta gol urgan).